Steve Irwin
Stivenas Robertas Irvinas, trumpiau Stivas Irvinas (Stephen Robert Irwin; dažnai vadinamas tiesiog Krokodilų gaudytoju (Crocodile Hunter), 1962 m. vasario 22 d. – 2006 m. rugsėjo 4 d.) – Australijos gamtininkas, laukinės gamtos žinovas, aktorius. Stivas Irvinas išgarsėjo dokumentiniais filmais „Krokodilų gaudytojas“ (The Crocodile Hunter), kuriuose rodyta, kaip gamtininkas gaudydavo krokodilus, gyvates ir įvairius kitus gyvūnus bei aiškindavo gamtos paslaptis. Jam priklausė Australijos zoologijos sodas Kvynslande. Žuvo, kai filmavimų metu nuodingoji raja perdūrė jam krūtinę. Australijos premjeras John Howard pareiškė, kad S. Irvino mirtis Australijai didelė netektis, šalis prarado „nuostabų ir spalvingą sūnų“, kuris milijonams suteikdavo džiaugsmą ir pramogą. 2018 m. pagerbtas Holivudo šlovės galerijoje.